armvectores/hy_wikipedia_2023 huggingface dataset:
Շիմոն Շիմոնովիչ

Շիմոն Շիմոնովիչ (լեհ.՝ Szymon Szymonowic, հոկտեմբերի 24, 1558, Լվով, Լվովյան հող, Ruthenian Voivodeship, Լեհաստանի թագավորություն - մայիսի 5, 1629(1629-05-05), Czernięcin Główny, Ռեչ Պոսպոլիտա), լեհական վերածնության շրջանի ծագումով հայ բանաստեղծ։ Համարվում է Լեհաստանի Պինդարոսը։
Սկզբնական կրթությունը ստացել է Կրակովում, այնուհետև ուսանել է Ֆրանսիայում, Բելգիայում և Իտալիայում։ 1590 թ. ստացել է ազնվականի կոչում։ 1601 թ. լեհ կանցլեր Յան Զամոյսկու հետ հիմնել է Զամոշչիի հումանիտար համալսարանը։
Նրա գլուխգործոցներն է համարվում «Հովվերգությունները» (լեհերեն՝ Sielanki)։ Լատիներեն լեզվով գրված «Castus Joseph» և «Pentesilea» դրամաների համար պարգևատրվել է Հռոմի պապ Կղեմես VIII-ի կողմից։


== Ծանոթագրություններ ==


== Աղբյուրներ ==
Կաթոլիկ հանրագիտարան, Շիմոն Շիմոնովիչ, Նյու Յորք, 1913 թ.։ (անգլերեն)
Պադակիռվե

Պադակիռվե (էստ․՝ Padakõrve), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արթուր Օշականցի

Արթուր Համազասպի Օշականցի (Սարգսյան) (հոկտեմբերի 5, 1953(1953-10-05), Օշական, Աշտարակի շրջան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1972-1976 թվականներին սովորել է Երևանի պետական մանկավարժական համալսարանի արվեստի բաժնում։
1988 թվականից Հայաստանի նկարիչների միության, 2005 թվականից՝ Լոնդոնի NHS-ի պատվավոր նկարիչ, 2007 թվականից՝ նկարիչների միջազգային միության (UNESCO) անդամ է։
1971-1972 թվականներին եղել է Հայֆիլմ կինոստուդիայի նկարիչ-մուլտիպլիկատոր, 1974-1976 թվականներին՝ ՀԽՍՀ պետական պատկերասրահի նկարիչ-վերականգնող, 1977-1978 թվականներին՝ Երևանի թիվ 122 միջնակարգ դպրոցի նկարչության և գծագրության ուսուցիչ, 1978-1980 թվականներին՝ ՀԽՍՀ լուսավորության նախարարության լուսաշխի տան գլխավոր նկարիչ։ 1980 թվականից նկարների վրա ստորագրում է Արթուր Օշականցի։
1992 թվականից Գոթենհամ թանգարանի հրավերով հաստատվել է Լոնդոնում։ 2005 թվականից Մեծ Բրիտանիայի Միացյալ Թագավորության առողջապահության նախարարության արվեստի բաժնի պատվավոր նկարիչ է։ 2003 թվականին Նյու Յորքի «Մետրոպոլիտեն» թանգարանը նրան հռչակել է աբստրակտ նատուրալիզմի հիմնադիր արվեստի պատմության մեջ։
Հիմնել և ղեկավարում է Sensational Art Group խումբը։
Գործերից պահվում են Հայաստանի, Ֆրանսիայի, Շվեյցարիայի, Ռուսաստանի, Գերմանիայի, Լեհաստանի, Անգլիայի, ԱՄՆ-ի մի շարք թանգարաններում և մասնավոր հավաքածուներում,։


== Ստեղծագործություններ ==
Օշականցու նկարներում արտահայտված են մարդու և բնության ներդաշնակությունը, արվեստագետի ինքնատիպ աշխարհընկալումը։
Գործերում նկատելի են տարբեր ուղղությունների (ռեալիզմ, սյուրռեալիզմ, աբստրակցիոնիզմ) և ոճերի տարրեր։

«Տիեզերքի նկարիչը», 1973
«Միայնակը», 1976
«Բնության ներդաշնակություն», նկարաշար, 1981-1982, ԺԱԹ
«ժառանգություն », 1982, Մյունխենի Ֆրիդման Շտոկերտ թանգարան
«Արյան խաչելություն», 1989
«Մթնոլորտ», 1989
«Մարդ, կին, անկողին», 1991, Վարշավայի անկախության թանգարան
«ժամանակ և տարածություն», նկարաշար, 2004-2005


== Ցուցահանդեսններ ==
1989 թվականին հրավերով ցուցահանդեսներ է կազմակերպել և դասախոսություններ կարդացել ԱՄՆ-ի Վաշինգտոն, Արլինգտոն, Վիրջինիա, Ալեքսանդրիա քաղաքներում, Միչիգանի համալսարանում և Մինոթավոր պատկերասրահում։ 1990-1992 թվականներին հրավերով ցուցահանդեսներ է կազմակերպել Լեհաստանում։
Անհատական ցուցահանդեսներ է ունեցել Երևանում (1974, 2001, 2004, 2005, 2006), Վարշավայում (1991), Միչիգանում (1991), Լոնդոնում (1994-2006), Վանաձորում (2011)։
Մասնակցել է 100-ից ավելի խմբակային ցուցահանդեսների։


== Ծանոթագրություններ ==


== Արտաքին հղումներ ==
Արթուր Օշականցու պաշտոնական կայքը
Հայրենիք-Սփյուռք, Արթուր Օշականցի, գույնի փիլիսոփայություն
Արթուր Սարգսյան Օշականցի
Ես այն պատուհանից եմ դուրս խոյացել
«Վեմ» ռադիո, հարցազրույց Արթուր Օշականցու հետ
Մելուսիա

Մելուսիա (հուն․՝ Μελούσεια), գյուղ Կիպրոսի Հանրապետության Լառնակայի շրջանում։ Տեղակայված է Աթիենու (Լառնակայի շրջան) գյուղից 7 կմ դեպի արևելք։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։


== Բնակչություն ==
Ըստ 2011 թվականի տվյալների գյուղի բնակչությունը կազմել է 390 մարդ, մեծամասնությունը թուրք կիպրացիներ են։


== Ժողովրդագրություն ==


== Ծանոթագրություններ ==
Բազարդուզի

Բազարդուզի կամ Պազարտուզի, լեռներ Հայկական լեռնաշխարհում, Արցախում, Հագարու գետի վերնագավառում, նրա աջակողմյան վտակ Մունջուղ գետակի ավազանում։


== Ծանոթագրություններ ==
Զելյոնայա Բալկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ Զելյոնայա ԲալկաԶելյոնայա Բալկա (ուկրաիներեն՝ Зелена Балка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Զելյոնայա Բալկա գյուղում բնակվում էր 25 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անգաիտե

Անգաիտե (Angaité), սանապանա բարբառի լեզու, որով խոսում են անգայիտե ժողովուրդը, որոնք հիմնականում բնակվում են՝ Անակոնդա, Կարանդայ- Պիկու, Կսամոկ- Կասեկ- Էստանսիա- Սալազար, Լա- Էսպերանզա, Լագունա- Պատո- Կունյատայ, Լագունա- Պատո- Լոլայկո, Լագունա- Պատո- Պատո- Կուէ- Սալադո, Նուէվա- Պրոմեսա- Ալդեա 1, Նուէվա- Պրոմեսա- Ալդեա 2, Նուէվա- Պրոմեսա- Ալդեա 3, Նուէվա- Պրոմեսա- Ալդեա 4, Նուէվա- Պրոմեսա- Ալդեա 5, Նուէվա- Պրոմեսա- Ալդեա 6 հնդկական համայնքներում Պարագվայի պրովինցիայի Պրեսիդենտե- Աես շրջանի Գրան- Չակո։ Շատ երեխաներ խոսում են գուարանի լեզվով, նրանք չեն կարողանում հասկանալ անգայիտեի բարբառը։


== Ծանոթագրություններ ==
Արևելյան երաժշտական ընկերություն

«Արևելյան երաժշտական ընկերություն», կազմակերպվել է Թիֆլիսում, 1907 թվականի սկզբներին, Վ․Քեշիշյանի նախաձեռնությամբ։ Ընկերության նվագախումբը (թառ, քամանչա, շվի, դարիա, դուդուկ, ջութակ, ֆլեյտա և այլ գործիքներ) կազմված է եղել 30 հոգուց։ Երկացանկում ընդգրկվել են հայկական, վրացական, պարսկական, քրդական և այլ եղանակներ՝ նվագախմբի համար Վ․ Քեշիշյանի մշակումներով։ Առաջին համերգները, որոնք արևելյան երաժշտության բազմաձայն կատարման լուրջ փորձերից էին, կայացել են նույն թվի ապրիլի 2-ին և ապրիլի 8-ին։ Թիֆլիսից բացի, նվագախումբը նույն թվի ամռանը ելույթներ է ունեցել Ալեքսանդրապոլում (այժմ՝ Գյումրի), բայց նյութական վնաս կրելով դադարել է գործելուց։
Պրոլետարկա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ՊրոլետարկաՊրոլետարկա (ուկրաիներեն՝ Пролетарка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Պրոլետարկա գյուղում բնակվում էր 98 մարդ։ Բնակավայրը զբաղեցնում է 0,864 կմ² տարածք։ Բնակչության խտությունը կազմում էր 113,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պատարագ (երաժշտական)

Անվան այլ կիրառումների համար տե՛ս՝ ՊատարագՊատարագ, հայկական մասնագիտացված մոնոդիական երգարվեստի հնագույն ժանրերից է, իր արտասանվող, երգվող հատվածներով մտահղացված է որպես եկեղեցական, ծիսական ստեղծագործություն։ Ժամանակի ընթացքում հարստացվել է նոր երգերով, լրացվել վերախմբավորվել և այդ բանում նշանակալից դեր կատարել Ներսես Շնորհալին։ Խազերով գրված պատարագի մասեր պահպանվել են 11 և 12-րդ դարերից, ամբողջականը 13-րդ դարից։ Խազերի՝ գործածությունից դուրս գալուց հետո, բանավոր փոխանցվելով պատարագը կրել է փոփոխություններ։ Ն. Թաշչյանը և Մ. Եկմալյանը գրառել են (նոր հայկական ձայնագրությամբ) հիմնականում Գևորգ Դ Կոստանդնուպոլսցու երգածից, հրատարակվել է 1874 և 1878 թվականներին։


== Մշակումները ==
Պատարագի երաժշտությունը երգչախմբի համար բազմաձայն մշակելու փորձեր են արել՝ ուկրաինացի Կրապիվնիցկին (հրատ. 1873 թ . Ակկերման ), իտալացի Բիանկինին (հրատ. 1877 թ. Վենետիկ) Ք. Կարա-Մուրզան 1886 թ., Էմի Աբգար (հրատ. 1896 թ., 1920 թ. Կալկաթա)։
Իրենց ոճական, գեղարվեստական առանձնահատկությունների շնորհիվ ընդունված են Մ. Եկմալյանի (հրատ. 1896 թ., Լայպցիգ, Վիեննա) և Կոմիտասի (տպագ. 1933 թ. Փարիզ) բազմաձայն պատարագները, որոնցում ընտրությամբ և խմբագրելով օգտագորղված են Ն. Թաշչյանի և Մ. Եկմալյանի գրառած եղանակները և Էջմիածնում պահպանված հատվածները։ Առաջինը հոմոֆոն, երկրորդը պոլիֆոն ոճով գրված վիպաքնարական բնույթի խոշոր երաժշտական երկեր են։
Մեծ եղեռնի զոհերի հիշատակին նվիրված մեսսա-օրատորիա է գրել (մեներգիչների և երգչախմբի համար, սիմֆոնիկ նվագակցությամբ) Ա. Պարթևյանը (1981 թ. Փարիզ)
Գերեզմանոց 117

Գերեզմանոց 117, (երբեմն՝ Վայր 117), 1964 թվականին հնագետ Ֆրեդ Ուենդորֆի կողմից բացահայտված հնագույն գերեզմանոց ներկայիս Սուդանի հյուսիսային հատվածում։ Հայտնաբերված մարդու կմախքների տարիքը մոտավորապես 13,140-ից մինչև 14,340 տարեկան է։ Առաջինը, ով հայտնաբերեց գերեզմանը, UNESCO High Dam Salvage Project-ն էր։
Ընդհանուր առմամբ տվյալ վայրում տեղակայված է 3 գերեզմանոց, որոնցից երկուսը կոչվում են Ջեբել Սահաբա (Jebel Sahaba) (մեկը գտնվում է Նեղոսի ափին) և երրորդը կոչվում է Տուշկա։


== Տես նաև ==
Նախապատմական պատերազմներ


== Գրականություն ==
*F. Wendorf, 'Site 117: A Nubian Final Paleolithic Graveyard near Jebel Sahaba, Sudan'. In: F. Wendorf, Editor, The Prehistory of Nubia, Southern Methodist University, Dallas (1968), pp. 954–987.


== Ծանոթագրություններ ==
Ռիչարդ Մարքս

Ռիչարդ Նոել Մարքս (անգլ.՝ Richard Noel Marx, սեպտեմբերի 16, 1963(1963-09-16), Չիկագո), արդի ամերիկյան փոփ-ռոք երգիչ, հեղինակ, կատարող, պրոդյուսեր։ Ավելի հայտնի է որպես ռոմանտիկ թեմաներով ստեղծագործությունների հեղինակ, կատարող և պրոդյուսեր։
1980-ականների կեսերին Մարքսին հրավիրել էին ունկնդրելու այնպիսի երաժիշտերի, ինչպիսիք են՝ Մադոննան և Ուիթնի Հյուսթոնը։ Նա ձայնակցել է Լայոնել Ռիչիին նրա «All Night Long» (1984) հիթի ձայնագրման ժամանակ։ Հենց այդ ժամանակվանից սկսած, սկսել է գրել իր երգերը, որոնք սկզբում կատարվում էին Chicago խմբի և Քենի Ռոջերսի կողմից։
1987 թվականին վերջապես հրապարակվում է Մարքսի դեբյուտային ալբոմը։ Նա սկսնակ երգչին դարձրեց սուպեր աստղ և շատ կարճ ժամանակաշրջանում նրա երեք՝ «Hold On to the Nights», «Satisfied» և «Right Here Waiting» ստեղծագործությունները գլխավորեցին Billboard Hot 100 ամերիկյան չարթը։
1990-ական թվականներին դադարեց զբաղվել սոլո կարիերայով և սկսեց երգեր գրել այլ ճանաչված երաժիշտների համար։ Նա Սառա Բրայթմանի համար գրեց «The Last Words You Said» երգը, որը հենց ինքը կատարեց Սառայի հետ 1999 թվականին։ Ինչպես նաև գրեց «To Where You Are» երաժշտությունը Ջոշ Գրոբանի համար (2000)։
1989 թվականի հունվարի 8-ին Մարքսը ամուսնացել է երգչուհի, դերասանուհիմ պարուհի Սինտի Ռոդեսի հետ, ով նրան պարգևել է երեք որդի՝ Բրենդոնը (1990) Լուկասը (1992 )և Ջեսին (1994)։ Ընտանիքը ապրում է Իլինոյս շրջանում, Չիկագոյում։
Գրեմմիի 46-րդ մրցանակաբաշխության ժամանակ Մարքսը հաղթեց «տարվա երգ» անվանակարգում, Լյուտեր Վանդրոսի համար գրված «To Where You Are» երգով։


== Անձնական կյանք ==
Ռիչարդի առաջին կինը երգչուհի, դերասանուհի և պարուհի Սանտիա ռոդեսն էր։ Նրանք ամուսնացան 1989 թվականի հունվարի 8-ին։ Համատեղ կյանքում ունեցան երեք որդիներ՝ Բրենդոնին (1990), Լուկասին (1992) և Ջեսիին (1994)]։ 2014 թվականի ապրիլի 4-ին, քառորդ դար տևած ամուսնական համատեղ կյանքից հետո զույգը հայտարարեց ապահարզանի մասին։
Երգչի երկրորդ կինը հեռուստահաղորդավարուհի և մոդել Դեյզի Ֆուենտեսն է։ Նրանք ամուսնացան 2015 թվականի դեկտեմբերի 23-ին։


== Սկավառակագրություն ==
1987 - Richard Marx
1989 - Repeat Offender
1991 - Rush Street
1994 - Paid Vacation
1997 - Flesh and Bone
2000 - Days in Avalon
2004 - My Own Best Enemy
2008 - Emotional Remains
2008 - Sundown
2012 - Christmas Spirit
2014 - Beautiful Goodbye


== Ծանոթագրություններ ==


== Արտաքին հղումներ ==
Պաշտոնական կայք
Ռիչարդ Մարքսի պաշտոնական էջը Myspace կայքում
Ռիչարդ Մարքսի պաշտոնական էջը Յութուբում
Ռիչարդ Մարքսի երգերի տեքստը LyricWiki կայքում(չաշխատող հղում)
Հոգիս

Հոգիս (անգլ.՝ Hokis), հայկական երաժշտական խումբ Մեծ Բրիտանիայից։
Երգերը ձայնագրում են լոնդոնյան Airtank Studios-ում։ Կազմված է Բոստոնի, Բեյրութի և Լոնդոնի մի քանի հայ երաժիշտներից։ Նրանք հին հայկական մեղեդիները միացրել են ժամանակակից ռեփ և փոփ ոճերի հետ։
Խումբը ունի մեկ ձայնասկավառակ, որը կոչվում է Volue Meg.


== Ծանոթագրություններ ==
New Balance

New Balance Athletic Shoe, Inc. (NBAS), ավելի հայտնի, ինչպես New Balance ("Նյու Բելենս"),  սպորտային հագուստի ամերիկյան արտադրող։ Ընկերության շտաբայականը գտնվում է ԱՄՆ-ի Մասաչուսեթս նահանգի Բոստոնի շրջաններից մեկում՝ Բրայթոնում։ Ընկերությունը հիմնադրվել է 1906 թվականին, որպես "New Balance Arch Support Company" և դարձել է սպորտային հագուստի արտադրման համաշխարհային գործարաններից մեկը։


== Ապրանքանիշի պատմությունը ==

1906 թվականին Ուիլյամ Ջ․ Ռայլին, անգլիական էմիգրանտ, հիմնադրել է New Balance Arch Support Company ընկերությունը, որը արտադրում էր սուպինատորներ և այլ պարագաներ, որոնք նախատեսված էին կոշիկի բարելավման համար, Բոստոնի շրջանում։ Նրա առաջին ապրանքը ճկուն սուպինատորն էր, այն մշակվել էր երեք հենվող կետերից, կոշիկի առավելագույն հավասարակշռությունը և հարմարավետությունը ապահովելու համար։ Կա կարծիք, որի համաձայն Ռայլին մտածեց "New Balance" անվանումը հետևելով հավի ճտերին իր բակում և այն ցուցադրեց գրասենյակում հավի ոտքը պահելով ձեռքին։ 1927 թվականին Ռայլին վարձում է Արթուր Հոլլին, որպես վաճառական, իսկ 1934 թվականին նա դառնում է Ռայլիի բիզնես-գործընկերը, սկսելով ակտիվ տարածել ապրանքանիշը երկրում։
1956 թվականին Հոլլը վաճառում է բիզնեսը իր աղջկան՝ Էլեանորային և իր ամուսնուն՝ Փոլ Քիդին։


== Հովանավորություն ==

New Balance դարձել է Մելբուրնի ֆուտբոլային թիմի պաշտոնական գործընկերը, որը խաղում է Ավստրալիական ֆուտբոլային լիգայում (AFL)։ New Balance հովանավորում է կրիկետ խաղացողներին, որոնցից են Սթիվ Սմիթը, Նիք Մեդիսոնըմ Գերի Բալանսը, Ջոնաթան Տրոթը, Փեթ Քումինսը, ԲԵն Սթոքսը, Ջեյմս Փաթիսոնը, Ահարոն Ֆինչը և Դեյլ Սթեյնը  ինչպես նաև հայտարարել է 2014 թվականի հունվարին իր բազմամյա հովանավորական օգնությունը հեծանվական Գարմին-Շարպ խմբին։ New Balance աջակցում է նաև կանադական թենիսիստ Միլոշ Ռաոնիչին։
Երբ ընկերությունը հայտարարեց 2015 թվականի փետրվարին ֆուտբոլի շուկա դուրս գալու մասին, սկսեց հովանավորել ակումբներ, որոնք նախկինում հովանավորում էր Warrior Sports'-ը, ներառելով Լիվերպուլը, Էմելեկը, Սթոք Սիթին, Պոռտուն, Սևիլյան, Սելտիկը, Բերին և Ռուբինը, ազգային հավաքականներ՝ Պանամայի ֆուտբոլի ազգային հավաքականը և Կոստա Ռիկայի ֆուտբոլի ազգային հավաքական, նաև այնպիսի խաղացողների, ինչպիսիք են Վենսան Կոմպանին, Մորուան Ֆելայնին, Թիմ Կեխիլը և Նիկիցա Ելավիչը։
2015 թվականի մարտում ընկերությունը ստորագրեց անձնական գովազդային պայմանագրեր ֆուտբոլային աստղերի հետ, որոնցից են Ահարոն Ռեմզին, Ադնան Յանուզայը, Սամիր Նասրին, Ֆերնանդո Ռեժես, Վենսան Կոմպանին, Խեսուս Նավասը և Մարուան Ֆելայնին։
2017 թվականին ընկերությունը թողարկեց նոր ֆուտբոլային համազգեստ 2017/2018 մրցաշրջանում Լիվերպուլ ՖԱ-ի համար։


== Ծանոթագրություններ ==
(2272) Մոնտեսումա

(2272) Մոնտեսումա (անգլ.՝ Montezuma), աստերոիդ աստերոիդների գոտի ներքին մասում։ Հայտնաբերվել է 1972 թվականի մարտի 16-ին Թոմ Գերելսի կողմից Պալոմարում։
Միջին հեռավորությունը Արեգակից կազմում է 1,866604 ա. մ., առավելագույնը մոտենում է 1,6986 ա. մ. հեռավորության վրա և հեռանում 2,0347 ա. մ.։ Արեգակի շուրջ մեկ ամբողջական պտույտ է կատարում 931,49 երկրային օրվա ընթացքում, իր ուղեծրով շարժվելով միջինում 0,386479 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,33° անկյուն։
Մոնտեսումա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2272) Մոնտեսումա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զվենիգորոդսկի փողոց

Զվենիգորոդսկի փողոց, փողոց, որը բաժանում է Սանկտ Պետերբուրգի կենտրոնական և ծովային շրջանները։


== Անվան պատմություն ==
1739 թվականի սեպտեմբերի 10-ին քաղաքին շնորհվել է Իվանովի փողոց անունը։ 1821 թվականին կոչվում էր Սեմյոնով գնդի 7-րդ գիծ։ 1857 թվականի դեկտեմբերի 9-ին շնորհվել է ժամանակակից անվանումը։


== Պատմություն ==
Փողոցը առաջացել է 18-րդ դարի առաջին կեսին։ 1929 թվականին կառուցեց տրամվայի գիծը։


== Տեարժան վայրեր ==
Մետրոյի կայարան «Զվենիգորոդսկի»
Սանկտ Պետերբուրգի պատական թատրոն «Շաբաթ» (տուն 30)
Օվկիանարյում «Նեպտուն մոլորակ»
Զվենիգորոդսկի պուրակ


== Ծանոթագրություններ ==


== Գրականություն ==
Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Ленинграда. — 3-е изд., испр. и доп. — Л.: Лениздат, 1985. — С. 133—134. — 511 с.
Городские имена сегодня и вчера: Петербургская топонимика / сост. С. В. Алексеева, А. Г. Владимирович, А. Д. Ерофеев и др. — 2-е изд., перераб. и доп. — СПб.: Лик, 1997. — С. 48. — 288 с. — (Три века Северной Пальмиры). — ISBN 5-86038-023-2.
Зодчие Санкт-Петербурга. XIX — начало XX века / сост. В. Г. Исаченко; ред. Ю. Артемьева, С. Прохватилова. — СПб.: Лениздат, 1998. — 1070 с. — ISBN 5-289-01586-8.
Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. — СПб.: Норинт, 2002. — 353 с. — ISBN 5-7711-0019-6.
Թերություններով մարդիկ

Թերություններով մարդիկ (կորեերեն՝ 하자있는 인간들), 2019 թվականի հարավկորեական դորամա ռոմանտիկ կատակերգության ժանրում։


== Սյուժե ==
Ռոմանտիկ կատակերգություն երկու ոչ կատարյալ մարդկանց մասին, որոնք սիրահարվել են իրար։ Գլխավոր հերոսուհին՝ Ջու Սո Յոնը, ատում է գեղեցիկ դեմքով տղամարդկանց։ Նա ենթադրում է, որ գեղեցիկ տղամարդիկ միայն անախորժություններ են բերում, հիմնվելով իր երեք գեղեցիկ եղբայրների հետ մեծանալու փորձի վրա։ Գլխավոր հերոսը Լի Կան Ուն է, ով սխալ պատկերացում ունի Սո Յոնի մասին։ Դորաման այն մասին է, թե ինչպես են թերություններով մարդիկ հաղթահարում իրենց նախատրամադրվածությունը, փոխում կարծիքները։


== Դերերում ==


=== Գլխավոր դերերում ===
Օ Յոն Սո՝ Ջու Սո Յոն
Ան Ջե Հյոն՝ Լի Կան Ու
Կիմ Սըլ Գի՝ Կիմ Մի Գյոն
Գու Վոն՝ Լի Մին Հյոկ
Հո Ջոն Մին՝ Պակ Հյոն Սու


=== Երկրորդական դերերում ===
Մին Ու Հյոկ՝ Ջու Վոն Ջե
Չհա Ին Հա՝ Ջու Վոն Սոկ
Չան Յու Սան՝ Չոի Հո Դոլ
Կիմ Ջե Յոն՝ Ջու Սո Ջուն
Հվան Ու Սըլ Հե՝ Լի Կան Հի
Յուն Հե Յոն՝ միսս Օ
Ջու Հե Ըն՝ Լի Ջու Հի
Շին Դո Հյոն՝ Պեկ Չան Մի
Յուն Դա Հուն՝ Կան Ուի հայր
Կիմ Յոն Օկ՝ նախագահ Հան
Չոն Սու Գյոն՝ Պեկ Չան Միի մայր
Լի Չոն Շիկ՝ ուսանող
Կան Թե Օ՝ Օ Չոն Թե (Սո Յոնի նախկին ընկեր)
Սո Ու Ջին՝ փոքր Սո Յոն


== Ծանոթագրություններ ==


== Արտաքին հղումներ ==
Love with Flaws official MBC website
Official MBC global site
Աստղերն են մեղավոր (այլ կիրառումներ)

Աստղերն են մեղավոր, կարոող է վերաբերել.

«Աստղերն են մեղավոր», ամերիկացի գրող Ջոն Գրինի վեպը։
«Աստղերն են մեղավոր», ամերիկյան ֆիլմ-մելոդրամա, որի ռեժիսորն է Ջոշ Բունան։ Ֆիլմը նկարահանված է Ջոն Գրինի «Աստղերն են մեղավոր» գրքի հիման վրա։
Բարմակսիզ Ներքին

Բարմակսիզ Ներքին, գյուղ Արևմտյան Հայաստանում, Էրզրումի վիլայեթի Խնուսի գավառակում։ Գտնվում էր Խնուս քաղաքից 3 կմ հյուսիս-արևելք, գետակի ափին։
Տարածքը լեռնային է։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Rocket to Russia

Rocket to Russia, ամերիկյան Ramones փանկ-ռոք-խմբի երրորդ ստուդիական ալբոմը, թողարկվել է 1977 թվականի նոյեմբերի 4-ին։ Սկավառակում ընդգրկված են խմբի մի քանի ավելի հայտնի ստեղծագործությունները, այդ թվում «Sheena Is a Punk Rocker» և «Teenage Lobotomy»։ 2003 թվականին ալբոմը Rolling Stone ամսագրի «Աշխարհի 500 ամենահայտնի ալբոմները» վարկանիշային ցուցակում զբաղեցրել է 105-րդ հորիզոնականը։


== Ալբոմի մասին ==
Rocket to Russia-ը ձայնագրվել է օգոստոսի վերջերին «Media Sound» ստուդիայում, որը գտնվում էր Մանհեթենի շրջակայքում։


== Ստեղծագործությունների ցանկ ==
Cretin Hop (Ramones) - 1։55
Rockaway Beach (Ramones) - 2։06
Here Today, Gone Tomorrow (Ramones) - 2։47
Locket Love (Ramones) - 2։09
I Don’t Care (Ramones) - 1։38
Sheena Is A Punk Rocker (Ramones) - 2։49
We’re A Happy Family (Ramones) - 2։47
Teenage Lobotomy (Ramones) - 2։00
Do You Wanna Dance? (Bobby Freeman) - 1։52
I Wanna Be Well (Ramones) - 2։28
I Can’t Give You Anything (Ramones) - 1։57
Ramona (Ramones) - 2։35
Surfin' Bird (Carl White / Alfred Frazier / John Earl Harris / Turner Wilson) − 2։37
Why Is It Always This Way? (Ramones) − 2։32
Վավերացում

Վավերացում`
1.միջազգային իրավունքում, լիազորված անձի կնքած միջազգային պայմանագրի հաստատումը պետական իշխանության գերագույն մարմնի կողմից։ Սովորաբար վավերացման ենթակա են առավել կարևոր միջազգային
պայմանագրերը, սակայն դրա անհրաժեշտությունն առկա է, եթե նախատեսված է պայմանագրով, եթե պայմանագրի բովանդակությունից բխում է դրա անհրաժեշտությունը, եթե պետության լիազորված անձը պայմանագիրը կնքել է «Վավերացման պայմանով» կամ այդ մասին ուղղակի նշված է պետության ներկայացուցչի լիազորությունների մասին փաստաթղթում։ Պետությունների մեծ մասի սահմանադրություններով վավերացման իրավունքը վերապահվում է պետության գլխին (օրենսդիր բարձրագույն մարմնի սանկցիայով կամ առանց դրա) կամ անմիջապես օրենսդիր բարձրագույն մարմնին։ Վավերացումը ձևակերպվում է վավերագրով, որտեղ ամփոփվում է պայմանագիրը վավերացման մարմնի կողմից քննարկելու մասին, բերվում է նրա բուն տեքստը, արվում է հայտարարություն պայմանագրի կատարման պարտադիր լինելու մասին, դրվում են անհրաժեշտ ստորագրություններ և կնիք։ Երկկողմ պայմանագրեր կնքելիս կողմերը կատարում են վավերագրերի փոխանակություն։ Բազմակողմ պայմանագրեր կնքելիս մասնակից պետությունները վավերագրերը հանձնում են ի պահ որևէ պետության (դեպոզիտարին)։ 
2. Քաղաքացիական իրավունքում, պետական իրավասու մարմնի կողմից օրենքով սահմանված կարգով ու ձևով իրավական փաստի կամ նրա իսկության հաստատումը։
Հասան Ա Դոփյան

Հասան Ա Դոփյան կամ Հասան Կրոնավորյալ (ծ. և մ. թթ. անհտ.), XII դարի իշխան, զորավար։ Արցախի Առանշահիկների տոհմից, Սակառյան Վախթանգի որդին, Հաթերքի, Հանդաբերդի, Խաչենաբերդի և Հավքախադացի տերը։ 1140-ական թվականներից Արցախ-Խաչենում եղել է գահերեց։ Մարտերում բազմիցս հաղթել է սելջուկյան թուրքերին։ 1182 թ.-ին իշխանությունը հանձնել է ավագ որդուն՝ Վախթանգին, մտել Դադիվանք՝ տեղի առաջնորդ ու իր եղբայր Գրիգորիսի մոտ կրոնավորելու։ Կառուցել է Դադիվանքի փոքր եկեղեցին և վանական համալիրի օժանդակ շինությունները։
Շարիպովո (գյուղ, Ուչալինսկի շրջան)

Անվան այլ կիրառումների համար տե՛ս՝ ՇարիպովոՇարիպովո (ռուս.՝ Шарипово, բաշկիրերեն՝ Шәрип), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուժնի (Բելորեչենսկի շրջան)

Անվան այլ կիրառումների համար տե՛ս՝ ՅուժնիՅուժնի (ռուս.՝ Южный), գյուղ Ռուսաստանի Դաշնության Կրասնոդարի երկրամասի Բելորեչենսկի շրջանի կազմում։
Բնակչությունը 2002 թվականին գրանցված տվյալներով կազմում էր 3278 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևորգ Մեսյան

Գևորգ Մնացականի Մեսյան (հուլիսի 30, 1883(1883-07-30), Խաչեն, Թեթրի Ծղարոյի մունիցիպալիտետ, Քվեմո Քարթլիի մարզ, Վրաստան - դեկտեմբերի 29, 1937(1937-12-29)), հայ բանաստեղծ, արձակագիր, թարգմանիչ, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Դաղեթ Խաչեն (հետո՝ Վրացական ԽՍՀ Թեթրիծղարոյի շրջանում) ավանում։ Նախնական կրթությունը ստացել է Թիֆլիսի հոգևոր սեմինարիայում։ 1909 թվականին ընդունվել և 1915 թվականին ավարտել է Պետրոգրադի նյարդահոգեբանական ինստիտուտը։ Այնուհետև երկար տարիներ ուսուցչություն է արել Թիֆլիսում։ Նրա առաջին գործերը տպագրվել են 1909 թվականից, «Հասկեր» ամսագրում։ Մահացել է 1937 թվականին։


== Մահ ==
Անհիմն բռնադատվել և 1937 թվականին գնդակահարվել է։ Հետմահու արդարացվել է։


== Գ. Մեսյանի երկերի մատենագրությունը ==
Զարի, Թիֆլիս, տպարան «Հերմես», 1911, 48 էջ։
Իմաստուն եզը, Թիֆլիս, տպարան «Հերմես», 1912, 31 էջ։
Ոսկե պոզը, Թիֆլիս, Թիֆլիս, 1913, 16 էջ։
Քավոր Գաբրիելը, Թիֆլիս, տպարան «Հերմես», 1913, 30 էջ։
Բադալը, Թիֆլիս, 1926, 16 էջ։
Խրճիթում, Թիֆլիս, 1926, 16 էջ։
Վանիկը, Թիֆլիս, 1926, 16 էջ։
Ճիթ-ճիթը, Թիֆլիս, 1927, 16 էջ։
Մայրը, Թիֆլիս, 1927, 16 էջ։
Ճուտիկը հրշեջ, 1929, 16 էջ։
Մայրիկից վրեժ, Թիֆլիս, Թիֆլիս, 1929, 16 էջ։
Միասին ու ջոկ-ջոկ, Թիֆլիս, 1929, 16 էջ։
Վագրն ու կատուն, Թիֆլիս, 1929, 14 էջ։
Մենք էլ ենք կառուցում, Թիֆլիս, Սախելգամի, 1933, 68 էջ։
Պատմվածքներ, Թիֆլիս, Սախելգամի, տպարան Ա. Մյասնիկյանի անվան «Զարյա վոստոկա»-ի, 1936, 112 էջ։
Մեր ծիծեռնակները, Երևան, Հայպետհրատ, 1961, 247 էջ։


== Գ. Մեսյանի կատարած թարգմանությունները (ռուսերենից) ==
Գ. Բելիխ, Լ. Պանտելեև, Շկիդ հանրապետությունը (վիպակ), Երևան, Պետհրատ, 1937, 411 էջ։
Գ. Բելիխ, Լ. Պանտելեև, Շկիդ հանրապետությունը (վիպակ), Երևան, Հայպետհրատ, 1963, 487 էջ։


== Ծանոթագրություններ ==
Շևչենկովո (գյուղ, Նովի Բուգի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Շևչենկովո գյուղում բնակվում էր 1 228 մարդ։ Բնակավայրը զբաղեցնում է 1,41 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանի Բարձրագույն խումբ 2012-13 (ֆուտբոլ)

«Հայաստանի Բարձրագույն խումբ 2012-2013-ը» Հայաստանի ֆուտբոլի առաջնության Բարձրագույն խմբի 21-րդ առաջնությունն է։ Այն սկսվել է 2012 թվականի մայիսի 16-ին և ավարտվել 2013 թվականի մայիսի 18-ին։


== Մասնակիցներ ==


=== Մարզահագուստ և հովանավորներ ===


== Աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. ffa.am


== Արդյունքներ ==


== Ռմբարկուներ ==


== Տես նաև ==
Հայաստանի Առաջին խումբ 2012-13
Հայաստանի ֆուտբոլի գավաթ 2012-13
Հայաստանի ֆուտբոլի Սուպերգավաթ 2012-13


== Արտաքին հղումներ ==
2012-13 թվականի Առաջին խմբի բաժինը ՀՖՖ-ի պաշտոնական  կայքէջում (հայ.), (անգլ.), (ռուս.)


== Ծանոթագրություններ ==
Ակրամովսկու խխունջ

Ակրամովսկու խխունջ (լատ.՝ Euxina akramowskii), կլաուզիլիդների ընտանիքին պատկանող փափկամարմին կենդանի, որը գրանցված է Հայաստանի Հանրապետության Կարմիր գրքում։


== Նկարագրություն ==
Ելանցքից դեպի հետ հիմնային մեկ ողնուցով, իլիկաձև, 12,5 պտույտներով, շագանակագույն, սպիտակ կարով, խոշոր չափի, խիտ կողաձև-խծբծված մակերեսով, 22,25 մմ բարձրությամբ և 5,25 մմ լայնությամբ խեցու կողերի միջև հեռավորությունը հավասար է դրանց լայնությանը։


== Տարածվածություն ==
Հայաստանի էնդեմիկ տեսակ է։ Հայտնի է միայն Կապան քաղաքից դեպի հարավ (Սյունիքի մարզ)՝ Խուստուպ լեռան հյուսիսային լանջերից՝։


== Էկոլոգիա ==
Ապրում է կաղնու և բոխու անտառներում՝ ժայռաճեղքերում։ Կենսաբանական առանձնահատկությունները հայտնի չեն։


== Պահպանություն ==
Ծայրահեղ սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակում գրանցված է որպես կրիտիկական վիճակում գտնվող տեսակ։ Չափավոր մեծաքանակ է։ Թվաքանակի փոփոխության միտումները հայտնի չեն։
Սպառնացող վտանգներից է անտառահատումներով պայմանավորված միջավայրի պայմանների փոփոխությունը։
Պահպանության միջոցառումներ չեն իրականացվում։


== Ծանոթագրություններ ==
(975) Պերսեվարանցիա

(975) Պերսեվարանցիա (անգլ.՝ Perseverantia), աստերոիդ աստերոիդների հիմնական գոտում։ Հայտնաբերվել է 1922 թվականի մարտի 27-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,833272 ա. մ., առավելագույնը մոտենում է 2,7448 ա. մ. հեռավորության վրա և հեռանում 2,9218 ա. մ.։ Արեգակի շուրջ մեկ ամբողջական պտույտ է կատարում 1741,93 երկրային օրվա ընթացքում, իր ուղեծրով շարժվելով միջինում 0,206667 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։
Պերսեվարանցիա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(975) Պերսեվարանցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիլյա Բելյաևա

Լիլյա Իվանովնա Բելյաևա (ռուս.՝ Беляева Лилия Ивановна, ծննդյան ազգանունը՝ Պրինցևա, հոկտեմբերի 29, 1934(1934-10-29), Դորոգոբուժ, Արևմտյան մարզ, ՌԽՖՍՀ, ԽՍՀՄ - նոյեմբերի 7, 2018(2018-11-07), Մոսկվա, Ռուսաստան), խորհրդային և ռուս գրող։ Ռուսաստանի գրողների միության անդամ։


== Կենսագրություն ==
Լիլյա Պրինցևան ծնվել է 1934 թվականի հոկտեմբերի 29-ին, Սմոլենսկի մարզի Դորոգոբուժ քաղաքում, ուսուցիչների ընտանիքում։ Հայրենական մեծ պատերազմի ժամանակ ընտանիքի հետ տեղափոխվել է Տամբով, որտեղ ավարտել է դպրոցը, իսկ 1957 թվականին՝ Տամբովի պետական մանկավարժական ինստիտուտի բանասիրական ֆակուլտետը։ 1961 թվականին ընդունվել է ԽՄԿԿ շարքերը։
Տպագրվել սկսել է 1957 թվականից։ Առաջին պատմվածքները տպագրվել են Տամբովի մանկավարժական ինստիտուտի մեծ տպաքանակ ունեցող «Նարոդնիյ ուչիտել» թերթում։ Այնուհետև տպագրվել է Տամբովի «Կոմսոմոլսկոե զնամյա» տարածաշրջանային թերթում։ Ինստիտուտն ավարտելուց հետո Լիլյա Իվանովնան տեղափոխվել է Վոլոգդա, աշխատել «Վոլոգոդսկի կոմսոմոլեց» թերթում։ 1958 թվականին, կոմերիտմիության ուղեգրով մեկնել է Սախալին։ Աշխատել է Յուժնո-Սախալինսկի «Մոլոդայա գվարդիյա» թերթում և տեղական հրատարակչությունում։ 1963 թվականին Յուժնո-Սախալինսկում լույս է տեսել նրա առաջին գիրքը՝ «Քո հետքը գետնին» էսսեների ժողովածուն։ 1967 թվականին տեղափոխվել է Մոսկվա։ Տպագրվել է «Լիտերատուրնայա գազետա», «Սովետսկայա կուլտուրա», «Պրավդա» շաբաթաթերթերում, համագործակցել է «Նաշ սովրեմեննիկ» ամսագրի հետ։ 1960-1970-ականների պատմվածքներում Բելյաևան անդրադարձել է բարոյական և էթիկական խնդիրներին։ Լիլյա Բելյաևայի ստեղծագործությունները թարգմանվել են լեհերեն, գերմաներեն, չեխերեն, հունգարերեն, սլովակերեն և բուլղարերեն։
Մահացել է Մոսկվայում, 2018 թվականի նոյեմբերի 7-ին։


== Երկեր ==
Твой след на земле. — Южно-Сахалинск., 1963.
Человек, которого люблю. — Владивосток., 1965.
Бессонница: Роман. — М., 1976.
Семь лет не в счёт: Повести. — М., 1978, 1982.
Несыгранная роль: Роман. — М., 1982.
Скандалистка: Роман. — М., 1986.
Иск и риск: Публицистические рассказы. — М., 1990.
Если хотите посмеяться: Романы, рассказы. — М., 1991.
Очарование вчерашнего дня: Роман. — М., 1995.
В. Брынцалов. Загадка миллиардера. — М., 1997.
Новые русские. Звериный оскал капитализма. — М., 2005.


== Գրականություն ==
Смелков Ю., Не возлюби ковры.., «Лит. обозрение», 1976, № 11.
Анашенков Б., Горизонты темы, «ВЛ», 1977, № 8.
Дорожкина В. Беляева Лилия Ивановна // Слово о факультете. — Тамбов, 2000. — С. 132—134.
Дорожкина В., Полякова Л. Литературная жизнь Тамбовского края XVII—XXI веков: Справочник. — Тамбов, 2006. — С. 56.
Дорожкина В. Тамбовский край талантами богат: Краеведческие статьи и очерки. В 2-х тт. Т. 2-й. — Тамбов, 2016. — С. 8—13.


== Ծանոթագրություններ ==
Օստաշկովո (այլ կիրառումներ)

Օստաշկովո, կարող է վերաբերել՝

Օստաշկովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Օստաշկովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Դոլորես Գայարդո

Մարիա Դոլորես «Լոլա» Գայարդո Նունիես (իսպ.՝ María Dolores "Lola" Gallardo Núñez, հունիսի 10, 1993(1993-06-10), Սևիլյա, Իսպանիա), իսպանացի կին դարպասապահ։ Իսպանիայի կանանց ֆուտբոլի առաջնությունում հանդես է գալիս Աթլետիկո Մադրիդ կանանց թիմում։


== Ակումբային կարիերա ==
Լոլան իր կարիերան սկսել է Սևիլիայի կանանց ֆուտբոլային ակումբում, այնուհետև տեղափոխվել է Ուելվայի ակումբ, 2012 թվականին՝ Աթլետիկո Մադրիդ կանանց թիմ։


== Միջազգային կարիերա ==
2010 թվականին ճանաչվել է Մ-17 Եվրոպայի առաջնության լավագույն ֆուտբոլիստ և Մ-17 Աշխարհի գավաթի լավագույն դարպասապահ։
2013 թվականի հունիսին ազգային հավաքականի մարզիչ Իգնասիո Կերեդան ընտրել է Գայարդոյին հանդես գալու ՈՒԵՖԱ-ի կանանց ԵՎՐՈ 2013 թվականի Իսպանիայի հավաքականի ավագ խմբում։ Գայարդոն իր առաջին միջազգային հաղթանակը գրանցել է  Վայլեում Դանիայի հետ նախընտրական 2-2 մրցաշարում։
Կանադայի 2015 թվականի ՖԻՖԱ-ի կանանց աշխարհի գավաթի խաղարկությում ընդգրկված է եղել Իսպանիայի թիմի կազմում։


== Մրցանակներ ==


=== Ակումբային ===
Ատլետիկո ՄադրիդԻսպանիայի կանանց ֆուտբոլի առաջնություն՝ հաղթանակ 2016–2017, 2017–2018
Կոպա դե լա Ռեինա՝ հաղթանակ 2016


=== Միջազգային ===
ԻսպանիաՄ-17 Եվրոպայի կանանց ֆուտբոլի առաջնություն (1)։ 2010


=== Անհատական ===
ՈւԵՖԱ կանանց ֆուտբոլի առաջնության լավագույն խաղացող մրցանակ՝ 2010


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Վիճակագրությունը UEFA.com կայքում
Ֆուտբոլիստի էջը soccerway.com կայքում(անգլ.)
Խայտաբադ

Խայտաբադ (լատ.՝ Todorna todorna), բադերի ընտանիքի ջրլող թռչուն։ Գրանցված է ՀՀ Կարմիր գրքում։


== Արտաքին կառուցվածք ==
Մարմնի երկարությունը 58-67 սմ է, թևերի բացվածքը՝ 110-133 սմ, կենդանի զանգվածը՝ 0,9-1,65 կգ։ Հիմնականում սպիտակ է, կտուցը՝ կարմիր, գլուխը, վիզը՝ կանաչ, կրծքին կա դարչնագույն-շիկակարմիր շերտ, փորի երկայնքով և մեջքի կողքերին՝ սևավուն շերտ, թափահարող փետուրները սև են։ Արուի կտուցի հիմքում կա կոշտուկ։ Էգի ճակատը սպիտակ է, կտուցը՝ առանց կոշտուկի։ Երիտասարդի մարմինը ներքևից սպիտակավուն է, կտուցը՝ վարդագույն երանգով։ Ցերեկը հանգստանում է մերկ ջրափերին կամ բաց ջրատարածքներում։ Վտանգի պահին չափազանց զգույշ է։ Առանձին անհատներ կարող են հանդիպել կարմիր բադի հետ. սովորաբար կազմում են ոչ խառը երամներ։ Հայաստանում նստակյաց է, քիչ տարածված։


== Կենսակերպ ==
Բնակվում է լճերում և ձկնաբուծական լճակներում։ Բույնը ոչ խորը փոսիկ է՝ փորվածքներում, այլ կենդանիների լքված բներում, ծառերի փչակներում, պատերի ճեղքերում։


== Սննդառություն ==
Սնվում է ջրային անողնաշարավորներով, մանր ձկներով, ջրային բույսերով։


== Բազմացում և զարգացում ==
Դնում է 66 մմ տրամագծով, աղոտ սպիտակ 8-10 ձու։ Բնադրումը ՀՀ տարածքում վերջնականապես հաստատված չէ։ Առանձին հեղինակների կարծիքով բները հայտնվում են նաև խոտի կամ հարդի դեզերում։ 1940-2000-ի ընթացքում երամներ (1-40 թռչուն) են գրանցվել ՀՀ 25 կետում, երամում 100-ից ավելի թռչունի հայտնվելը հազվագյուտ երևույթ է։


== Տարածվածություն ==
Տարածված է Բրիտանական կղզիներում, Միջերկրածովյան երկրներում, Փոքր Ասիայում, Եվրոպայում, Ուկրաինայում, Ռուսաստանում, Սկանդինավյան երկրներում, Միջին Ասիայում, Մոնղոլիայում, Չինաստանում և Ճապոնիայում։ Հայաստանում չուի շրջաններում հանդիպում է Սևանա լճի ավազանում, Արփի լճում և Արարատյան հարթավայրի գերխոնավ տարածքներում։


== Պահպանություն ==
Հազվագյուտ տեսակ է։ ԲՊՄՄ Կարմիր ցուցակում ընդգրկված է քիչ մտահոգող կարգավիճակով ևգնահատվում է որպես խոցելի տեսակ։
Գրանցված է Բեռնի կոնվենցիայի Հավելված 2-ում։
Պահպանվում է «Սևան» և «Արփի լիճ» ազգային պարկերում։


== Ծանոթագրություններ ==
Կոքսային վառարան

Կոքսային վառարան, քարածխի կոքսացման տեխնոլոգիական ագրեգատ։ Բաղկացած է հրակայուն աղյուսով շարված կոքսացման խցից և ջեռուցման միջապատերից, որոնցում այրվում է գազը։ Կոքսացման խուցը (երկարությունը՝ 13-15 մետր, լայնությունը՝ 0, 4-0, 5 մ, բարձրությունը՝ 4, 5-6, 0 մ) հորիզոնական դիրք ունի։ Ածուխը լցնում են վերևում գտնվող և կափարիչներով փակվող անցքերից։ Կոքսի բեռնաթափման համար խցի ճակատամասերը փակվում են հանովի դռներով։ Գործնականում մի քանի տասնյակ (40-75) կոքսային վառարաններ միացվում են և կազմում մարտկոց։ Կոքսային վառարանում որպես վառելանյութ օգտագործում են դոմնային, գեներատորային և կոքսագազերը կամ դրանց խառնուրդները։ Մատուցվող օդի և գազի տաքացման համար կիրառվում են ռեգեներատորներ։
Նովոալեկսանդրովկա (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Նովոալեկսանդրովկա գյուղում բնակվում էր 545 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալիե Սորոչինցի

Մալիե Սորոչինցի (ուկրաիներեն՝ Малі Сорочинці), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Մալիե Սորոչինցի գյուղում բնակվում էր 527 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարբոս շունը և անսովոր մրցավազքը

Բարբոս շունը և անսովոր մրցավազքը (ռուս.՝ Пёс Барбос и необычный кросс), խորհրդային կարճամետրաժ կատակերգա-արկածային գեղարվեստական կինոնկար, որը նկարահանվել է 1961 թվականին, ռեժիսոր Լեոնիդ Գայդայի կողմից՝ Ստեփան Օլեյնիկի բանաստեղծական ֆելիետոնի մոտիվներով։
Ֆիլմն առաջինն էր, որտեղ նկարահանվել է խարդախ հակահերոսների եռյակը՝ Փորձառուն, Դմբոն և Վախկոտը (Бывалый, Балбес и Трус): 1961 թվականին «Լավագույն կարճամետրաժ ֆիլմ» անվանակարգում ներկայացվել է Կաննի կինոփառատոնի «Ոսկյա արմավենու ճյուղ» մրցանակին։


== Սյուժեն ==
Երեք ընկերները՝ Փորձառուն, Դմբոն ու Վախկոտը, հանգստյան օրերին զբաղվում են որսագողությամբ։ Նրանք ցանկանում են ձկնորսություն անել դինամիտի օգնությամբ։ Երբ գետն են նետում փայտի կտորի վրա ամրացված պայթուցիկը, նրանց շունը փորձում է նետված փայտը վերադարձնել տերերին։ Եռյակն սկսում է խուճապահար փախչել։ Փորձելով փրկվել պայթուցիկը բերանում իրենց հետևող շնից, ի վերջո նրանք բարձրանում են ծառի վրա։ Շունը ծառի տակ թողնելով պայթուցիկը, փախչում է։ Հզոր պայթյունը ցնցում է շրջակայքը, որից տուժվում են նաև որսագողերը։


== Դերասանական կազմ ==


== Նկարահանող խումբ ==


== Ծանոթագրություններ ==


== Արտաքին հղումներ ==
«Բարբոս շունը և անսովոր մրցավազքը» ֆիլմը «Մոսֆիլմ»-ի կայքում
Ֆիլմը КиноТеатр. Ру կայքում(ռուս.)
Ագարակ (գյուղ, Լոռու մարզ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ ( արտասանություն), գյուղ Հայաստանի Լոռու մարզի Ստեփանավանի տարածաշրջանում, Ստեփանավան քաղաքից մոտ 3 կմ արևելք՝ Ձորագետի ձախ կողմում։ Գտնվում է մարզկենտրոնից՝ Վանաձորից 34 կմ դեպի հյուսիս։ Գյուղը հիշատակվում է դեռևս XIII դարում։ Այն մտել է Գուգարք աշխարհի Տաշիրք գավառի մեջ։


== Կլիմա ==
Ագարակն ունի բարեխառն լեռնային կլիմա։ Ձմեռները ցուրտ են և տևական։ Ամեն տարի հաստատվում է կայուն ձնածածկույթ։ Ամառները տաք են և համեմատաբար խոնավ։ Տարեկան մթնոլորտային տեղումները կազմում են 600-700 մմ տեղումներ։ Ագրոկլիմայական տեսակետից ընկած է մասնակի ոռոգման գոտում։


== Բնակչություն ==
Ըստ Հայաստանի 2011 թ. մարդահամարի արդյունքների՝ Ագարակի մշտական բնակչությունը կազմել է 1155, առկա բնակչությունը՝ 1037 մարդ, բնակչության փոփոխությունը ժամանակի ընթացքում՝ ստորև.


== Գյուղատնտեսություն ==
Գյուղում զարգացած է երկրագործությունը։ Վարելահողերը կազմում են 279 հեկտար, խոտհարքերը՝ 197 հեկտար, իսկ 669 հեկտար մակերեսով պետական հողերը գլխավորապես օգտագործվում են որպես արոտավայրեր։ Շատ փոքր տեսակարար կշիռ ունեն վարելահողերը, խոտհարքերը և պտղատու այգիները։
Բնակիչները զբաղվում են դաշտավարությամբ, պտղաբուծությամբ (տանձ, խնձոր, կեռաս), մշակում են հացահատիկային, կերային, բանջարաբոստանային կուլտուրաներ, ինչպես նաև խոշոր եղջերավոր անասնաբուծությամբ, մեղվաբուծությամբ և թռչնաբուծությամբ։


== Պատմամշակութային կառույցներ ==

Գյուղում կան՝ սուրբ Աստվածածին (V-VI դդ.), “Ճգնավոր” (XIX դ.), սուրբ Սիոն եկեղեցիներ և “Դարմանաթաղ” մատուռ համանուն գյուղատեղիում (միջնադար)։ Ագարակի մոտ է գտնվում Ագարակի մենաստանը։ Գյուղի շրջակայքում կան շատ հին բնակավայրերի, Սուրբ Աստվածածին եկեղեցու ավերակներ։


== Հասարակական կառույցներ ==
2013 թվականի դրությամբ Ագարակն ունի միջնակարգ դպրոց, գրադարան, բուժկենտրոն և կապի հանգույց։


== Պատկերասրահ ==

		
		
		
		
		
		


== Ծանոթագրություններ ==
Աշոտ Սարկիսով

Աշոտ Առաքելի Սարգիսով (ռուս.՝ Ашот Аракелович Сарки́сов, հունվարի 30, 1924(1924-01-30), Տաշքենդ, ՌԽՖՍՀ, ԽՍՀՄ - հոկտեմբերի 17, 2022(2022-10-17), Մոսկվա, Ռուսաստան), ռուսահայ խորհրդային ռազմածովային նավատորմի փոխծովակալ-ինժեներ, տեխնիկական գիտությունների դոկտոր (1968), պրոֆեսոր (1969), ԽՍՀՄ ԳԱ թղթակից անդամ (1981), Երկրորդ համաշխարհային պատերազմի մասնակից։


== Կենսագրություն ==
Ծնվել է հայ հոր և ռուս մոր ընտանիքում։ Ավարտել է սպայական կուրսեր (1943), Լենինգրադի (այժմ՝ Սանկտ Պետերբուրգ) Ֆ․ Ձերժինսկու անվան բարձրագույն ռազմածովային ինժեներական ուսումնարանը (1950)։ Երկրորդ համաշխարհային պատերազմի տարիներին, 85-րդ ծովային-հրաձգային բրիգադի կազմում, մարտնչել է Լենինգրադյան և Կարելական ռազմաճակատներում, եղել է ավտոմատավորների, ապա՝ հետախուզության ջոկատի հրամանատար, առանձին գումարտակի կապավոր սպա, ականանետային վաշտի հրամանատար։ 27 տարի աշխատել է որպես Սևաստոպոլի ռազմածովային ինժեներական ուսումնարանի պետ։ Ավելի քան 120 գիտական աշխատությունների, մի շարք դասագրքերի և գյուտերի հեղինակ է։ Գիտական ուսումնասիրությունները վերաբերում են նավաշինության ասպարեզում միջուկային էներգետիկայի կիրառմանը, նավային էներգատեղակայանքների հուսալիության բարձրացմանը։
Պարգևատրվել է Կարմիր աստղի 3, «Հայրենական պատերազմի» 2-րդ աստիճանի, «Պատվո նշան», Հայրենիքին ծառայության համար 3-րդ աստիճանի շքանշաններով։


== Ծանոթագրություններ ==
Կրոնը Երևանում

Երևան քաղաքը Հայաստանի Հանրապետության մայրաքաղաքն է, որի բնակչությունը կրոնադավանաբանական տեսանկյունից բազմաճյուղ է, ինչը վերջին տարիներին առավել ընդգծված դրսևորում ունի։ Այստեղ գործունեություն են ծավալում ինչպես քրիստոնեական հիմնական ուղղությունները և վերջինների կողմից անընդունելի համարվող կրոնական կազմակերպությունները, այնպես էլ այլ կրոնների կրողներ։
Երևանի բնակչության հիմնական կրոնը քրիստոնեությունն է, որը դրսևորվում է ինչպես ավանդական եկեղեցիների, այնպես էլ ոչ ավանդական կրոնական կազմակերպությունների և հարանվանությունների ծավալած գործունեությամբ։
Համաձայն 2011 թվականին Հայաստանի Հանրապետության Ազգային վիճակագրության ծառայության կողմից անցկացրած մարդահամարի տվյալների՝ Երևան քաղաքի բնակչության 98 %-ը Հայ առաքելական եկեղեցու, 0,7 %-ը ավետարանական, 1,3 %-ը այլ կրոնական ուղղությունների հետևորդներ են։ Սակայն մարդահամարի տվյալներն ամբողջական համարվել չեն կարող, քանի որ հարցվածներից շատերը թաքցնում են իրենց կրոնական պատկանելությունը։


== Ծանոթագրություններ ==
(281) Լուկրեցիա

(281) Լուկրեցիա (անգլ.՝ Lucretia), աստերոիդ աստերոիդների հիմնական գոտում։ Հայտնաբերվել է 1888 թվականի հոկտեմբերի 31-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,187378 ա. մ., առավելագույնը մոտենում է 1,8981 ա. մ. հեռավորության վրա և հեռանում 2,4767 ա. մ.։ Արեգակի շուրջ մեկ ամբողջական պտույտ է կատարում 1181,64 երկրային օրվա ընթացքում, իր ուղեծրով շարժվելով միջինում 0,304662 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,3° անկյուն։
Լուկրեցիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(281) Լուկրեցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիմիր Գելֆանդ

Վլադիմիր Նաթանովիչ Գելֆանդ (ռուս.՝ Владимир Натанович Гельфанд), Երկրորդ աշխարհամարտի վետերան։ Հայտնի է որպես գերմաներեն և շվեդերեն լեզուներով բազմիցս հրատարակված օրագրերի հեղինակ, որոնք վկայում էին երկրորդ համաշխարհային պատերազմի ընթացքում Խորհրդային բանակի շարքերում տեղի ունեցող անցուդարձերի մասին, ինչպես նաև Գերմանա-խորհրդային պատերազմի («Հայրենական մեծ պատերազմ») եղելության մասին։ Oրագրերը գրառվել են 1941-1946 թվականների ընթացքում.


== Կենսագրություն ==
Գելֆանդը ծնվել է 1923 թվականի մարտի մեկին՝ Կիրովոգրադի մարզում, մեծացել է աղքատ հրեա ընտանիքում. 1942-1945 թվականներին մասնակցել է պատերազմին, ապա 1946 թվականի հոկտեմբերին ավագ լեյտենանտի աստիճան ստանալուց հետո զորացրվել։ Ավարտել է Պերմ քաղաքի Մաքսիմ Գորկու անվան համալսարանը, որից հետո 1952 - 1983 տարիներին պատմության ուսուցիչ է եղել Դնեպրոպետրովսկի թիվ 21 դպրոցում.
Մահացել 1983 թվականի նոյեմբերի քսանհինգին, Դնեպրոպետրովսկում։


== Երկերի ժողովածու ==
Tagebuch 1941–1946. Հրատարակչատուն battert-Verlag, Բադեն-Բադեն, Գերմանիա 2002, ISBN 978-3879893607
Deutschland-Tagebuch 1945–1946: Aufzeichnungen eines Rotarmisten. Հրատարակչատուն Aufbau-Verlag, Բեռլին, Գերմանիա 2005, ISBN 978-3351025960
Tysk dagbok 1945—46. Հրատարակչատուն Ersatz, Ստոկհոլմ, Շվեդիա 2006, ISBN 978-9188858214
Deutschland-Tagebuch 1945–1946. Հրատարակչատուն Aufbau-Taschenbuch-Verlag, Բեռլին, Գերմանիա 2008, ISBN 978-3746681559
Tysk dagbok 1945-46, E-Book. Հրատարակչատուն Ersatz, Ստոկհոլմ, Շվեդիա 2012, ISBN 978-9186437831
Владимир Гельфанд. Дневник 1941–1946. Հրատարակչատուն РОССПЭН, Մոսկվա, Ռուսաստան 2015, ISBN 978-5-8243-1983-5
Владимир Гельфанд. Дневник 1941–1946. Հրատարակչատուն РОССПЭН, Մոսկվա, Ռուսաստան 2016, ISBN 978-5-8243-2023-7


== Ծանոթագրություններ ==

Վլադիմիր Գելֆանդ • (ռու,գե)
Das Erste, Kulturreport, «Die erstaunlichen Erinne rungen eines sowjetischen Leutnants an das besetzte Deutschland» * (գե)
Україна-Центр, «Рукописи не горят» • Archived 2015-07-15 at the Wayback Machine. • Archived 2015-07-15 at the Wayback Machine. (ռու)
Эхо Москвы «Цена Победы. Военный дневник лейтенанта Владимира Гельфанда» • (ռու)
BBC World News «The rape of Berlin» • (անգլ)
(1145) Ռոբելմոնտե

(1145) Ռոբելմոնտե (անգլ.՝ Robelmonte), աստերոիդ աստերոիդների հիմնական գոտում։ Հայտնաբերվել է 1929 թվականի փետրվարի 3-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,423575 ա. մ., առավելագույնը մոտենում է 2,1336 ա. մ. հեռավորության վրա և հեռանում 2,7136 ա. մ.։ Արեգակի շուրջ մեկ ամբողջական պտույտ է կատարում 1378,11 երկրային օրվա ընթացքում, իր ուղեծրով շարժվելով միջինում 0,261228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1145) Ռոբելմոնտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդրովյան ռազմա-իրավաբանական ակադեմիա

Ալեքսանդրովյան ռազմա-իրավաբանական ակադեմիա (ռուս.՝ Александровская военно-юридическая академия), բարձրագույն ռազմական ուսումնական հաստատություն Ռուսական կայսրությունում։ Պատրաստել է ռազմա-իրավաբանական սպաների։


== Պատմություն ==
Ակադեմիան հիմնադրվել է 1866 թվականին որպես Ռազմական նախարարության աուդիտորական ուսումնարանին (հիմնադրված` 1832 թվականին) կից սպայական դասընթացներ։ 1867 թվականին դասընթացները վերակազմակերպվել են ռազմական ակադեմիայի։ 1908 թվականին Ալեքսանդր III-ի պատվին կոչվել է Ալեքսանդրովյան։ Ակադեմիա են ընդունել զինված ուժերի տարբեր զորքերի սպաներ` ընդհուպ կապիտանի կոչումով, որոնք առնվազն 4 տարի ծառայություն են անցած եղել ռազմական շարքերում։ Ակադեմիայի շրջանավարտներն իրավունք ունեին զբաղեցնելու պաշտոններ ռազմական, դատական ​​դեպարտամենտում։ 1880 թվականից ակադեմիայում սովորել են նաև Սերբիայի և Բուլղարիայի բանակների սպաները։ Ընդհանուր ակադեմիան տվել է մոտ 1000 ռազմական իրավաբան-շրջանավարտներ։ Ակադեմիան փակվել է 1917 թվականի դեկտեմբերին։ Տեղակայված է եղել Սանկտ Պետերբուրգում։


== Ակադեմիայի ղեկավարներ ==
1867 - 25.12.1875 - գեներալ-մայոր Պավել Ֆյոդորովիչ Ֆերմոր
25.12.1875 - 01.01.1897 - գեներալ-մայոր (30.08.1881 գեներալ-լեյտենանտ, 14.05.1896 հետևակային գեներալ) Պավել Օսիպովիչ Դոբրովսկի
26.01.1897 - 30.07.1905 - գեներալ-լեյտենանտ Ֆլորենտի Նիկոլաևիչ Պլատոնով
24.09.1905 - 10.06.1908 - գեներալ-լեյտենանտ (22.04.1907 հետևակային գեներալ) Վլադիմիր Օնիսոմովիչ Բասկով
16.06.1908 - 25.02.1911 - գեներալ-մայոր (06.12.1908 գեներալ-լեյտենանտ) Նիկոլայ Վլադիմիրովիչ Կիրիլին
25.02.1911 - 21.05.1912 - գեներալ-լեյտենանտ Միխայիլ Միխայլովիչ Բորոդկին
04.06.1912 - 08.04.1917 - գեներալ-մայոր (14.04.1913 գեներալ-լեյտենանտ) Ալեքսեյ Իվանովիչ Զվոննիկով


== Հայտնի շրջանավարտներ ==
Կոնստանտին Ալյանչիկով (1874-1936) - գեներալ-լեյտենանտ, Առաջին համաշխարհային պատերազմի և Սպիտակ շարժման մասնակից
Մեծն իշխան Անդրեյ Վլադիմիրովիչ
Կոնստանտին Ռոմանովիչ Դովբոր-Ռուսանովիչ- գեներալ-լեյտենանտ, ռազմական գրող
Միխայիլ Անտոնովիչ Ժեբրակ-Ռուսանովիչ - ռուս ռազմական և հասարակական գործիչ, գնդապետ
Ռոման Ռոմանովիչ Ֆոն Ռաուպախ (1870-1943) - գնդապետ, ռազմական քննիչ
Վասիլի Քսենոֆոնտովիչ Բոլդիրև (1850-1916) - գեներալ-լեյտենանտ, 1877-1878 թթ. Ռուս-թուրքական պատերազմի մասնակից, Ալթայի շրջանի ղեկավար (1892 -1900), Բառնաուլի առաջին պատվավոր քաղաքացի


== Գրականություն ==
Лыкошин А. С. Юридическая Александровская военная академия // Энциклопедический словарь Брокгауза и Ефрона : в 86 т. (82 т. и 4 доп.). - СПб., 1890-1907.


== Ծանոթագրություններ ==